TV7 JERUUSALEMMA UUDISED
Meie tänased teemad -
Iisrael tabas ulatuslikke rünnakuid kavandanud al-Qaeda raku
Hamas püüab takistada Iisraeli-vastast raketituld
Iisrael vabastas vanglast nn "Hamasi poja" isa
Kanada annab Läänekaldale lisatoetust
Naatsareti kristlasi hoiatatakse Allahi pilkamise eest
TV7 Jeruusalemma Uudistest - Shalom!
Israel Today teatel vahistati kolm al-Qaeda palgatud
Ida-Jeruusalemma araablast, kes kavandasid ulatuslikke rünnakuid
Iisraeli ja USA objektide vastu.
Raporti teatel taheti rünnata Jeruusalemma Konverentsikeskust,
USA suursaatkonna Tel Avivis
ning liinibussi Jeruusalemma ja Ma'aleh Adumimi vahel.
Väidetavalt kavatsesid nad avada tule ka kiirabi pihta.
Mehed olevat palganud neti teel Gazas tegutseva al-Qaeda esindaja.
Ynet Newsi teatel paigutab Hamas oma vägesid
takistama raketituld Iisraeli vastu.
Hamasi juhitud Gaza valitsuse julgeolekuteenistus
paigutas vägesid Iisraeli-Gaza vahelise turvatara juurde
viivate peateede äärde ja Gaza idaossa,
et takistada vägivalla eskaleerumist Iisraeliga.
Hamasi väed kontrollivad turvatarale lähenevaid sõidukeid,
et ära hoida raketituld Iisraeli vastu
ja väidetavalt on piirkonnas sadu julgeolekumehi.
Iisraeli Kaitsejõudude arvates vastutab Islamidžihaad
üleeelmisel nädalal Iisraeli tulistatud rakettide eest,
kuna pärast viit Ashkeloni tulistatud raketti
teatas Hamas Iisraelile Egiptuse kaudu,
et ei soovi relvarahu rikkuda.
Palestiina julgeolekuallikate teatel on erinevad Gaza rühmitused
viimasel ajal Hamasi algatusel kohtunud
ja neid on õhutatud reserveeritusele, vältimaks Iisraeli rünnakuid Gazale.
Kohtumine lõppes üksteisemõistmisega,
et kõik rühmitused säilitavad rahu.
Siiski juba mõne tunni pärast tulistati rakett Shar Hanegevisse.
Hamas vihastus arvatavasti Islami- džihaadi kuuluvate ründajate peale
ja teatas, et tegutseb otsustavalt kõigi vastu,
kes kavatsevad Iisraeli rakette tulistada.
Saanud Hamasilt veel teisegi sõnumi, mille kohaselt ei olda huvitatud
olukorra pingestamisest
ja et Hamasi väed on valmis võimalikke rünnakuid takistama,
vastas Iisrael Egiptuse ja ÜRO kaudu,
et pole samuti huvitatud sõjalisest eskalatsioonist,
kuid rõhutas siiski, et vastab igale tulistatud raketile.
Hamasi ja Iisraeli vaheline side käis Egiptuse kaudu.
Gaza allika teatel
jätkuvad igapäevased diplomaatilised kontaktid Egiptusega.
Allika sõnul õnnestub ehk mõnel üksikelemendil vahel rakett tulistada
kuid loodetavasti suudab Hamas nende plaanid nurjata.
Arutz Sheva teatel vabastas Iisrael pärast kahe-aastast vangistust
islamirühmituse Hamas tippjuhi Hassan Yousefi.
Yousef on ka Ramallah's asuva Palestiina seadusandliku kogu liige.
Vabanemise järel rääkis Yousef reporteritele,
et töötab Hamasi rivaali Fatah ja teiste PO rühmitustega
ning püüab lepitust saavutada.
Yousef oli aasta vahi all
illegaalsesse rühmitusse kuulumise eest,
ta on ka üks Hamasi asutajaliikmeid.
Yousef jõudis varem avalikkuse huviorbiiti,
kui tema poeg Mossad möönis, et oli 10 aastat Iisraeli spioon.
Mossad Yousef kolis USAsse, vahetas nime ja hakkas kristlaseks.
Ta kirjutas raamatu "Hamasi poeg".
Mossad Yousef kõneles mullu juunis Iisraeli parlamendis.
Tema sõnul ei mõrva Hamas vaid iisraellasi,
vaid ka palestiinlasi, kelle poliitiline seisukoht
erineb Hamasi omast ehk radikaalsest religioonist,
mille järgi islam on lahendus maailma probleemidele.
Hassan Yousef ütles oma pojast lahti kirjas,
mille ta saatis varasema vangistuse ajal Iisraeli vanglast.
Ynet Newsi teatel lubas Kanada peaminister Stephen Harper,
et Iisraeli lojaalne liitlane Kanada saadab tänavu Läänekaldale lisaabi
selle majanduse toetamiseks, mis on teme sõnul oluline
sotsiaalse tasakaalu ja rahu edendamiseks.
Harper andis lubaduse kohtumise järel Mahmoud Abbasiga.
See oli Harperi esimene ametivisiit Iisraeli ja Palestiina aladele.
Ühena vähestest oli Kanada 2012. a vastu palestiinlaste taotlusele
oma ÜRO staatust tõsta.
Israel Today teatel hoiatavad Naatsareti moslemid kristlasi
Allahi pilkamise eest.
Moslemid hoiatavad kristlasi
ületamast oma tavapärase koha piire Lähis-Idas,
ehk kohta teise klassi kodanikena.
Naatsareti keskuses on suur teeviit stop-märgi pildiga
ja ingliskeelne tõlge koraanisalmist,
mis hoiatab kristlasi ja juute,
et ainsast õigest jumalast Allahist võib ainult tõtt rääkida.
Teksti järgi oleks kristlastel parem lõpetada kolmainsusest rääkimine.
Naatsareti evangeeliumikristlastest on saanud kasvav ja kindel osa
Iisraeli messiaanlikust kogukonnast,
samal ajal kui traditsioonilised katoliiklased ja kreeka ortodoksid
on hakanud teadvustama ajaloolist ja usulist sidet juutidega
ning ühinevad üha arvukamalt Iisraeli armeega.
Need olid meie tänased uudised. Shalom ja kohtumiseni!
Tõlge: Monika Jaaguri